CELEX: 62020CN0505
Language: fi
Date: 2020-10-08 00:00:00
Title: Asia C-505/20: Ennakkoratkaisupyyntö, jonka Spetsializiran nakazatelen sad (Bulgaria) on esittänyt 8.10.2020 – Hakijoina rikosoikeudenkäynnissä RR ja JG

11.1.2021   
            
            
               FI
            
            
               Euroopan unionin virallinen lehti
            
            
               C 9/9
            
         
      Ennakkoratkaisupyyntö, jonka Spetsializiran nakazatelen sad (Bulgaria) on esittänyt 8.10.2020 – Hakijoina rikosoikeudenkäynnissä RR ja JG
      (Asia C-505/20)
      (2021/C 9/15)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Spetsializiran nakazatelen sad
      
         Hakijoina rikosoikeudenkäynnissä
      
      RR ja JG
      
         Ennakkoratkaisukysymykset
      
      Onko direktiivin 2014/42 (1) 8 artikla esteenä kansalliselle laille, jonka nojalla sellaisten esineiden jäädyttämisen jälkeen, joka takavarikoitiin epäiltynä rikoksentekovälineenä tai rikoshyötynä, asianomaisella henkilöllä ei ole rikosoikeudellisen menettelyn tuomioistuinvaiheen aikana oikeutta esittää tuomioistuimessa näiden esineiden palauttamista koskevaa hakemusta?
      Sopiiko kansallinen laki, jonka mukaan ei ole sallittua tuomita ”rikoksentekovälineenä” menetetyksi esinettä, joka kuuluu kolmannelle, joka ei ole osallistunut rikokseen, mutta jonka kolmas on antanut syytetylle pysyvään käyttöön siten, että heidän keskinäisessä suhteessaan nimenomaan syytetty käyttää omaisuudesta johtuvia oikeuksia, yhteen direktiivin 2014/42 4 artiklan 1 kohdan kanssa, kun sitä luetaan yhdessä direktiivin 2014/42 2 artiklan 3 alakohdan ja perusoikeuskirjan 17 artiklan kanssa?
      Mikäli kysymykseen vastataan kieltävästi: asetetaanko direktiivin 2014/42 8 artiklan 6 kohdan toisessa virkkeessä ja 7 kohdassa velvoite tulkita kansallista lakia siten, että se mahdollistaa kolmannelle, jonka esineitä jäädytetään ja voidaan tuomita menetetyiksi rikoksentekovälineinä, osallistumisen menettelyyn, joka voi johtaa menetetyksi tuomitsemiseen, sekä menetetyksi tuomitsemista koskevan päätöksen riitauttamisen tuomioistuimessa?
      
         (1)  Rikoksentekovälineiden ja rikoshyödyn jäädyttämisestä ja menetetyksi tuomitsemisesta Euroopan unionissa 3.4.2014 annettu Euroopan parlamentin ja neuvoston direktiivi 2014/42/ЕU (EUVL 2014, L 127, s. 39).